
24-TA-480: Likumprojekts (Grozījumi)
Grozījumi Apdrošināšanas un pārapdrošināšanas izplatīšanas likumā
TA saskaņojamie dokumenti
Likumprojekts (grozījumi) 4.0
Anotācija (ex-ante) 4.0
MK sēdes protokollēmuma projekts 1.0
Atzinuma sniedzējs
Biedrība "Latvijas Apdrošināšanas brokeru asociācija"
Atzinums iesniegts
16.04.2026.
Atzinuma sniegšanas termiņš
16.04.2026.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Likumprojekts (grozījumi)
38. pants. izteikt trešo daļu šādā redakcijā:
“(3) Apdrošināšanas vai pārapdrošināšanas brokeris, citas dalībvalsts vai ārvalsts apdrošināšanas vai pārapdrošināšanas brokera filiāle maksā Latvijas Bankai 750 euro gadā un papildus līdz 0,1 procentam (ieskaitot) no pārskata gada atlīdzības par apdrošināšanas vai pārapdrošināšanas izplatīšanu un ieņēmumiem no apdrošināšanas un pārapdrošināšanas riska parakstīšanas.”
	Iebildums
LABA jau iepriekš pauda iebildumus pret krasu uzraudzības maksājumu apmēra palielināšanu. Ar precizēto redakciju, uzraudzības maksājumu apmēra pieaugums ir palielināts vēl vairāk. Līdzšinējais apdrošināšanas brokeru uzraudzības maksājumu apmērs ir noteikts līdz 0,7 procentiem no pārskata gada atlīdzības par apdrošināšanas vai pārapdrošināšanas izplatīšanu, bet ne mazāk par 150 euro un ne vairāk par 1000 euro gadā. Piemēram, Lietuvā apdrošināšanas brokeri, kurus arī uzrauga Lietuvas centrālā banka, uzraudzības maksājumos maksā nedaudz virs 400 EUR gadā. Lai uzraudzības maksājumu palielinājums būtu mērenāks, var piekrist maksājamās procentu likmes samazināšanai, bet būtu samazināma maksājumu zemākā robeža, lai samazinātu finansiālo slogu mazajiem brokeriem un atvieglotu jaunu brokeru ienākšanu tirgū.
Piedāvātā redakcija
LABA uzskata, ka APIL 60.panta trešā daļa būtu jāizsaka šādā redakcijā:
“(3) Apdrošināšanas vai pārapdrošināšanas brokeris, citas dalībvalsts vai ārvalsts apdrošināšanas vai pārapdrošināšanas brokera filiāle maksā Latvijas Bankai 500 euro gadā un papildus līdz 0,1 procentam (ieskaitot) no pārskata gada atlīdzības par apdrošināšanas vai pārapdrošināšanas izplatīšanu un ieņēmumiem no apdrošināšanas un pārapdrošināšanas riska parakstīšanas.”
 
	Aigars Krūms



